ddrg/super_eurlex huggingface dataset:
KOMMISSIONENS BESLUTNING

af 6. juli 1999

om opstilling af en liste over godkendte zoner med hensyn til infektiøs hæmatopoietisk nekrose og egtvedsyge i Tyskland

(meddelt under nummer K(1999) 1975)

(EØS-relevant tekst)

(1999/496/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, stk. 2, og

ud fra følgende betragtninger:

(1) Medlemsstaterne kan for hele deres område eller dele deraf opnå status som godkendt zone, der er fri for bestemte fiskesygdomme;

(2) Tyskland har ved brev af 18. september 1995 og 17. september 1996 tilsendt Kommissionen en begrundelse for meddelelse af status som godkendt zone for visse dele af afvandingsområderne i Baden-Württemberg med hensyn til infektiøs hæmatopoietisk nekrose (IHN) og egtvedsyge (VHS) tillige med de nationale bestemmelser, der garanterer, at reglerne for opretholdelse af godkendelsen vil blive overholdt;

(3) efter en gennemgang af disse oplysninger kan der meddeles disse zoner status som godkendte fastlandszoner med hensyn til IHN og VHS;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De i bilaget nævnte zoner anerkendes som godkendte fastlandszoner med hensyn til IHN og VHS.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. juli 1999.

På Kommissionens vegne

Franz FISCHLER

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

BILAG

Følgende dele af afvandingsområderne i Baden-Württemberg:

1) Isenburger Tal fra udspringet til udløbet på bedriften "Falkenstein".

2) Eyach og dens bifloder fra udspringet til det første overløb nedstrøms i nærheden af byen Haigerloch.
KOMMISSIONENS BESLUTNING

af 1. juli 1999

om ændring af beslutning 94/577/EF af 15. juli 1994 om dyresundhedsmæssige betingelser og udstedelse af sundhedscertifikat for indførsel af tyresæd fra tredjelande

(meddelt under nummer K(1999) 1775)

(EØS-relevant tekst)

(1999/495/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med tyresæd og indførsel heraf(1), senest ændret ved direktiv 93/60/EØF(2), særlig artikel 10 og 11, og

ud fra følgende betragtninger:

(1) Ved Kommissionens beslutning 94/577/EF(3) fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af tyresæd fra tredjelande;

(2) i henhold til artikel 4, stk. 1, i direktiv 88/407/EØF er samhandelen med tyresæd, der har reageret positivt på serumneutralisationsprøven eller Elisaprøven for rhinotracheitis infectiosa bovis/vulvovaginitis infectiosa pustulosa bovis, og som ikke er vaccineret i overensstemmelse med nævnte direktiv, forbudt fra 1. januar 1999;

(3) i henhold til artikel 10, stk. 4, i direktiv 88/407/EØF gælder de bestemmelser for samhandel mellem medlemsstaterne, der er fastsat i samme direktivs artikel 4, tilsvarende for import;

(4) de certifikater, der er fastsat i første del i bilag A, B, C og D til beslutning 94/577/EF, bør ændres for at afklare de betingelser, som gælder for import;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag A, B, C og D til beslutning 94/577/EF foretages følgende ændringer i første del, punkt 13, litra d), nr. ii):

1) Efter tredje led udgår "eller".

2) Fjerde led udgår.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. juli 1999.

På Kommissionens vegne

Franz FISCHLER

Medlem af Kommissionen

(1) EFT L 194 af 22.7.1988, s. 10.

(2) EFT L 186 af 28.7.1993, s. 28.

(3) EFT L 221 af 26.8.1994, s. 26.
KOMMISSIONENS AFGØRELSE

af 26. juli 1999

om ændring af afgørelse 98/610/EF, Euratom, om nedsættelse af ekspertgrupper til at vejlede Kommissionen angående indhold og sigte af nøgleaktionerne inden for forskning og teknologisk udvikling

(meddelt under nummer K(1999) 2359)

(EØS-relevant tekst)

(1999/506/EF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab, og

ud fra følgende betragtninger:

(1) Kommissionen har med afgørelse 98/610/EF, Euratom(1), nedsat ekspertgrupper til at vejlede den med indhold og sigte af nøgleaktionerne inden for forskning og teknologisk udvikling;

(2) medlemmerne af ekspertgrupperne er udnævnt af Kommissionen for en periode på to år; det kan derfor blive nødvendigt med nye udnævnelser bl.a. for at udvide det geografiske område medlemmerne dækker, få en bedre fordeling af videnskabelige og tekniske kvalifikationer og erstatte medlemmer, der er udtrådt i den pågældende periode;

(3) det er nødvendigt generelt at sikre ekspertgruppernes homogenitet, lette styringen heraf for Kommissionens tjenestegrene og sikre fuld gennemsigtighed på området;

(4) i denne forbindelse skal de nye medlemmers mandat kunne afsluttes samtidig med de andre medlemmers, der er udnævnt tidligere -

TRUFFET FØLGENDE AFGØRELSE:

Artikel 1

Artikel 4, stk. 1, første afsnit, i afgørelse 98/610/EF, Euratom, erstattes af følgende: "Medlemmer af ekspertgrupperne udnævnes af Kommissionen for en periode på højst to år. Udnævnelsen er personlig og kan forlænges én gang med højst to år."

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, den 26. juli 1999.

På Kommissionens vegne

Édith CRESSON

Medlem af Kommissionen

(1) EFT L 290 af 29.10.1998, s. 57.
KOMMISSIONENS BESLUTNING

af 26. juli 1999

om ophævelse af beslutning 97/408/EF om beskyttelsesforanstaltninger mod klassisk svinepest i Den Tjekkiske Republik

(meddelt under nummer K(1999) 2442)

(EØS-relevant tekst)

(1999/540/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 1,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(3), senest ændret ved direktiv 96/43/EF, særlig artikel 19, stk. 1, og

ud fra følgende betragtninger:

(1) Der blev bekræftet forekomst af klassisk svinepest på svinebedrifter i nogle områder i Den Tjekkiske Republik i 1997;

(2) Kommissionen har, som en beskyttelsesklausul, vedtaget beslutning 97/408/EF af 25. juni 1997 om beskyttelsesforanstaltninger mod klassisk svinepest i Den Tjekkiske Republik(4), ændret ved beslutning 98/507/EF(5), for at tage hensyn til udviklingen i den epidemiologiske situation;

(3) betingelserne for indførsel af fersk kød og levende dyr af svinerace fra Den Tjekkiske Republik er fastsat i Kommissionens beslutning 98/371/EF(6), senest ændret ved beslutning 1999/538/EF(7) og 98/372/EF(8), senest ændret ved beslutning 1999/539/EF(9); i disse beslutninger er der taget hensyn til situationen, hvad angår klassisk svinepest i vildsvinepopulationen i nogle områder i Den Tjekkiske Republik;

(4) på grund af den gunstige udvikling i den epidemiologiske situation, hvad angår klassisk svinepest på svinebedrifter, bør beslutning 97/408/EF ophæves;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 97/408/EF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 26. juli 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 373 af 31.12.1990, s. 1.

(4) EFT L 170 af 28.6.1997, s. 58.

(5) EFT L 226 af 13.8.1998, s. 59.

(6) EFT L 170 af 16.6.1998, s. 16.

(7) Se side 21 denne EFT.

(8) EFT L 170 af 16.6.1998, s. 34.

(9) Se side 26 denne EFT.
KOMMISSIONENS AFGØRELSE

af 23. juli 1999

om ajourføring af de beløb, der er fastsat i forordningen om gennemførelsesbestemmelser til finansforordningen

(meddelt under nummer K(1999) 2384)

(1999/537/EF, EKSF, Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Kul- og Stålfællesskab,

under henvisning til traktaten om oprettelse af Det Europæiske Atomenergifællesskab,

under henvisning til Kommissionens forordning (Euratom, EKSF, EF) nr. 3418/93 af 9. december 1993 om gennemførelsesbestemmelser til visse bestemmelser i finansforordningen af 21. december 1977(1), senest ændret ved afgørelse 98/539/EF, EKSF, Euratom(2), særlig artikel 145, og

ud fra følgende betragtninger:

Det europæiske forbrugerprisindeks (ECPI) lå på 100,7 for december 1996 og 102,4 for december 1997 -

TRUFFET FØLGENDE AFGØRELSE:

Artikel 1

De faste beløb, der er fastsat i forordningen om gennemførelsesbestemmelser til finansforordningen, ajourføres som følger med virkning fra den 1. januar 1999:

>TABELPOSITION>

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.

Kommissionens regnskabsfører sørger for, at de andre institutioner og organer får meddelelse om afgørelsen.

Udfærdiget i Bruxelles, den 23. juli 1999.

På Kommissionens vegne

Erkki LIIKANEN

Medlem af Kommissionen

(1) EFT L 315 af 16.12.1993, s. 1. I overensstemmelse med artikel 149 heri trådte forordning (Euratom, EKSF, EF) nr. 3418/93 i kraft den 1. januar 1994.

(2) EFT L 252 af 12.9.1998, s. 67.
RÅDETS AFGØRELSE

af 12. juli 1999

om indgåelse af en aftale mellem Det Europæiske Fællesskab og Den Demokratiske Folkerepublik Laos om handel med tekstilvarer

(1999/525/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

1) Kommissionen har på Det Europæiske Fællesskabs vegne forhandlet om en aftale mellem Det Europæiske Fællesskab og Den Demokratiske Folkerepublik Laos om handel med tekstilvarer; aftalen paraferedes den 16. juni 1998;

2) i henhold til Rådets afgørelse nr. 678/98/EF(1) er aftalen blevet anvendt på et midlertidigt grundlag fra 1. december 1998 i afventning af afslutningen af procedurerne for dens indgåelse -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Den Demokratiske Folkerepublik Laos om handel med tekstilvarer godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 12. juli 1999.

På Rådets vegne

S. NIINISTÖ

Formand

(1) EFT L 321 af 30.11.1998, s. 41.
KOMMISSIONENS BESLUTNING

af 9. juli 1999

om ændring af beslutning 98/589/EF om forlængelse af maksimumsperioden for tildeling af øremærker til kvæg i den spanske husdyrbestand

(meddelt under nummer K(1999) 2039)

(EØS-relevant tekst)

(1999/520/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 4, stk. 2,

under henvisning til anmodning fra Spanien, og

ud fra følgende betragtninger:

(1) Ved Kommissionens beslutning 98/589/EF(2) er Kongeriget Spanien blevet indrømmet en forlængelse på op til seks måneder af maksimumsperioden for tildeling af øremærker til kvæg på grund af praktiske problemer;

(2) på baggrund af en anmodning fra de spanske myndigheder bør bilaget til beslutningen ændres, således at hele provinsen Palencia optages i stedet for de tre "Comarcas", der oprindelig blev opført i bilaget til beslutning 98/589/EF;

(3) denne ændring er berettiget, da dyr, som er født i denne provins, opfylder betingelserne i nævnte beslutning;

(4) de i denne beslutning fastsatte foranstaltninger er i overensstemmelse med udtalelse fra Komitéen for Den Europæiske Udviklings- og Garantifond for Landbruget -

VEDTAGET FØLGENDE BESLUTNING:

Artikel 1

I bilaget til beslutning 98/589/EF i kolonnen "Camaraca" ændres angivelserne "El Cerrato, Campos og Saldana-Valdavia" for "Provincia Palencia" til angivelsen "Toda la provincia".

Artikel 2

Denne beslutning er rettet til medlemsstaterne.

Udfærdiget i Bruxelles, den 9. juli 1999.

På Kommissionens vegne

Franz FISCHLER

Medlem af Kommissionen

(1) EFT L 117 af 7.5.1997, s. 1.

(2) EFT L 283 af 21.10.1998, s. 19.
RÅDETS AFGØRELSE

af 12. juli 1999

om midlertidig anvendelse af aftalen mellem Det Europæiske Fællesskab og Kongeriget Cambodja om handel med tekstilvarer

(1999/553/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

1) Kommissionen har på Det Europæiske Fællesskabs vegne forhandlet en aftale mellem Det Europæiske Fællesskab og Kongeriget Cambodja om handel med tekstilvarer; aftalen paraferedes den 3. februar 1999;

2) i afventning af afslutningen af procedurerne for indgåelse af denne aftale bør den anvendes på et midlertidigt grundlag fra den 1. august 1999, dog under forudsætning af at Kongeriget Cambodja ligeledes anvender aftalen midlertidig -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Kongeriget Cambodja om handel med tekstilvarer anvendes på et midlertidigt grundlag fra den 1. august 1999 i afventning af afslutningen af procedurerne for indgåelsen heraf, dog under forudsætning af at Kongeriget Cambodja ligeledes anvender aftalen midlertidigt.

Teksten til aftalen er knyttet til denne afgørelse.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 12. juli 1999.

På Rådets vegne

S. NIINISTÖ

Formand
KOMMISSIONENS BESLUTNING

af 10. august 1999

om anden ændring af beslutning 1999/212/EF om visse foranstaltninger, der skal hindre overførsel af mund- og klovesygevirus fra Algeriet, Marokko og Tunesien til Det Europæiske Fællesskabs område

(meddelt under nummer K(1999) 2623)

(EØS-relevant tekst)

(1999/560/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 6, og

ud fra følgende betragtninger:

(1) Der er konstateret mund- og klovesyge i besætninger i Algeriet, Marokko og Tunesien; Kommissionen har derfor vedtaget beslutning 1999/212/EF af 18. marts 1999 om visse foranstaltninger, der skal hindre overførsel af mund- og klovesygevirus fra Algeriet, Marokko og Tunesien til Det Europæiske Fællesskabs område(2), senest ændret ved beslutning 1999/292/EF(3);

(2) i overensstemmelse med artikel 4 i denne beslutning skal foranstaltningerne revurderes på baggrund af udviklingen i sygdommen;

(3) veterinærmyndighederne i Tunesien og Marokko synes at have udmærket kontrol med mund- og klovesygen, og der er ikke rapporteret om udbrud siden henholdsvis april og maj 1999; der er imidlertid ikke fremlagt en slutrapport om resultaterne af en serologisk undersøgelse, som gør det muligt at vurdere, i hvilket omfang små drøvtyggere er blevet smittet;

(4) den seneste uformelle rapport om mund- og klovesyge i Algeriet er fra den 22. juni 1999 og giver ikke mulighed for ophævelse af de foranstaltninger, der er fastsat ved beslutning 1999/212/EF for det pågældende tredjeland;

(5) som en yderligere sikkerhed bør gyldighedsperioden for disse foranstaltninger forlænges med tre måneder;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 4 i beslutning 1999/212/EF udskiftes datoen "den 31. juli 1999" med "den 31. oktober 1999".

Artikel 2

Denne beslutning er rettet til medlemsstaterne.

Udfærdiget i Bruxelles, den 10. august 1999.

På Kommissionens vegne

Franz FISCHLER

Medlem af Kommissionen

(1) EFT L 24 af 31.1.1998, s. 9.

(2) EFT L 74 af 19.3.1999, s. 29.

(3) EFT L 114 af 1.5.1999, s. 54.
RÅDETS BESLUTNING

af 29. juli 1999

om bemyndigelse af Kongeriget Spanien til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 2000

(1999/544/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 167, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Kongeriget Spanien og regeringen for Den Sydafrikanske Republik, som blev undertegnet den 14. august 1979, trådte i kraft den 8. marts 1982 for en første periode på ti år; aftalen forbliver derefter i kraft på ubestemt tid, såfremt den ikke opsiges med 12 måneders varsel;

(2) i henhold til artikel 167, stk. 2, i tiltrædelsesakten af 1985, berøres de rettigheder og forpligtelser, der følger af fiskeriaftaler, som Kongeriget Spanien har indgået med tredjelande, ikke i den periode, hvor bestemmelserne i disse aftaler opretholdes midlertidigt;

(3) i medfør af artikel 167, stk. 3, i nævnte akt vedtager Rådet inden udløbet af de fiskeriaftaler, som Kongeriget Spanien har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelser for perioder på højst et år; ovennævnte aftale er videreført indtil den 7. marts 1999(1);

(4) Kongeriget Spanien bør bemyndiges til at videreføre nævnte aftale indtil den 7. marts 2000 -

VEDTAGET FØLGENDE BESLUTNING:

Artikel 1

Kongeriget Spanien bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 8. marts 1982, indtil den 7. marts 2000.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 29. juli 1999.

På Rådets vegne

S. HASSI

Formand

(1) EFT L 267 af 2.10.1998, s. 39.
KOMMISSIONENS BESLUTNING

af 28. juli 1999

om beskyttelsesforanstaltninger over for indførsel af visse dyr fra Bulgarien på grund af udbrud af bluetongue

(meddelt under nummer K(1999) 2492)

(EØS-relevant tekst)

(1999/542/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, og

ud fra følgende betragtninger:

(1) Udbrud af bluetongue i Bourgas området i Bulgarien blev bekræftet i juli 1999;

(2) situationen vil kunne udgøre en alvorlig fare for dyrs sundhed i Fællesskabet;

(3) det er derfor nødvendigt at forbyde indførsel af kvæg, får og geder med oprindelse i Bulgarien;

(4) der bør træffes foranstaltninger for at sikre, at kvæg, får og geder ikke forsendes via den del af Bulgarien, der omfatter provinserne Bourgas, Jambol, Sliven, Starazagora, Hasskovo og Kardjali;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

a) Medlemsstaterne tillader ikke indførsel af kvæg, får og geder med oprindelse i Bulgarien.

b) Medlemsstater, der modtager kvæg, får og geder, som er blevet forsendt via Bulgariens område, sikrer sig, at dyrene ikke er blevet forsendt via den del af Bulgarien, der omfatter provinserne Bourgas, Jambol, Sliven, Starazagora, Hasskovo og Kardjali.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.
KOMMISSIONENS BESLUTNING

af 14. juli 1999

om ændring af beslutning 94/432/EF og 94/433/EF om gennemførelsesbestemmelser til Rådets direktiv 93/23/EØF og 93/24/EØF hvad angår statistiske undersøgelser af produktionen og bestandstørrelser inden for svine- og hornkvægsektorerne

(meddelt under nummer K(1999) 2080)

(1999/547/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådet direktiv 93/23/EØF af 1. juni 1993 om statistiske undersøgelser af svineproduktionen(1), senest ændret ved direktiv 97/77/EF(2), særlig artikel 6, stk. 2 og 3,

under henvisning til Rådets direktiv 93/24/EØF af 1. juni 1993 om statistiske undersøgelser af hornkvægproduktionen(3), senest ændret ved direktiv 97/77/EF, særlig artikel 1, stk. 2 og 3, og

ud fra følgende betragtninger:

(1) Ved Kommissionens beslutning 94/432/EF(4), ændret ved beslutning 95/380/EF(5), og Kommissionens beslutning 94/433/EF(6), ændret ved beslutning 1999/47/EF(7), fastsættes gennemførelsesbestemmelser til Rådets direktiv 93/23/EØF og 93/24/EØF;

(2) medlemsstaterne kan efter anmodning få tilladelse til at foretage underinddelingen efter områder for så vidt angår de endelige resultater af svineundersøgelsen i april eller maj/juni eller august;

(3) medlemsstater, hvis hornkvægbestand er på under 1,5 mio. dyr, kan efter anmodning bemyndiges til helt at undlade at foretage den ene af de to undersøgelser, der skal foretages i maj/juni eller november/december;

(4) der foreligger anmodninger fra Grækenland og Belgien om de nævnte muligheder for at fravige bestemmelserne;

(5) denne beslutning er i overensstemmelse med udtalelse fra Den Stående Landbrugsstatistiske Komité, der er nedsat ved Rådets afgørelse 72/279/EØF(8) -

VEDTAGET FØLGENDE BESLUTNING:

Artikel 1

Beslutning 94/432/EF ændres således:

I bilag IV, litra d), tilføjes under "Maj/juni" "Belgien".

Artikel 2

Beslutning 94/433/EF ændres således:

I bilag V, litra b), udgår under "November/december", "Grækenland", og under "Maj/juni" tilføjes "Grækenland".

Artikel 3

Denne beslutning er rettet til medlemsstaterne.

Udfærdiget i Bruxelles, den 14. juli 1999.

På Kommissionens vegne

Yves-Thibault DE SILGUY

Medlem af Kommissionen

(1) EFT L 149 af 21.6.1993, s. 1.

(2) EFT L 10 af 16.1.1998, s. 28.

(3) EFT L 149 af 21.6.1993, s. 5.

(4) EFT L 179 af 13.7.1994, s. 22.

(5) EFT L 228 af 23.9.1995, s. 25.

(6) EFT L 179 af 13.7.1994, s. 27.

(7) EFT L 15 af 20.1.1999, s. 10.

(8) EFT L 179 af 7.8.1972, s. 1.